આ મામલે તપાસ કરતી એલસીબીએ આરોપીઓને ઝડપી કોર્ટ સામે રજૂ કરી સાત દિવસના પોલીસ રિમાન્ડ મેળવ્યા છે. સૂત્રોની જાણકારી પ્રમાણે હત્યારાઓ જે કારણ આપી રહ્યા છે તેના કરતા જુદા જ કારણસર ધર્મેન્દ્રની હત્યા થઈ છે. ધર્મેન્દ્રનો ભૂતકાળ પણ ગુનાહિત રહ્યો છે અને કોઈ મોટા માથા સાથે જમીન ખરીદવાના મામલે હપ્તાની વહેંચાણીના મામલે ઝઘડો હતો જેમાં તેની હત્યા કરી દેવામાં આવી છે. કચ્છમાં આ મામલે વાયરલ થયેલી 2 ઓડિયોમાં કોઈ વિંદાભાઈ નામની વ્યક્તિનો ઉલ્લેખ આવી રહ્યો છે આ જે વ્યક્તિનો ઉલ્લેખ આવી રહ્યો છે તે કચ્છના એક ધારાસભ્ય હોવાનું માનવામાં આવી રહ્યું છે અને વિંદાના ટૂંકા નામે લોકો સંબોધે છે. જોકે કચ્છ લોકલ ક્રાઈમ બ્રાંચ આ ધારાસભ્ય સુધી જવાની હિંમત કરે છે કે નહીં તે હવે જોવાનું રહ્યું.